Hisoblangan sugʻurta badallari toʻgʻrisida ma’lumot taqdim etishning yangi shakli tasdiqlandi

Moliya vazirligi va Davlat soliq qoʻmitasining qarori (AV tomonidan 2017 yil 29 noyabrda 2439-5-son bilan roʻyхatdan oʻtkazilgan) bilan har bir jismoniy shaхs kesimida fuqarolarning byudjetdan tashqari Pensiya jamgʻarmasiga hisoblangan  sugʻurta badallari summalari boʻyicha ma’lumot taqdim etish shakli tasdiqlandi.    
Hozirgi vaqtda yuqorida koʻrsatilgan ma’lumot yagona ijtimoiy toʻlov va fuqarolarning byudjetdan tashqari Pensiya jamgʻarmasiga sugʻurta badallari hisob-kitobiga 4-ilovaga binoan shakl boʻyicha taqdim etiladi (05-varaq). Biroq u Vazirlar Mahkamasining 2017 yil 4 iyuldagi 462-son qaroriga (3-band) binoan taqdim etilishi lozim boʻlgan shaхsning lavozim mavqei, vaqtinchalik mehnatga layoqatsizlik davrlari, mehnat ta’tilidagi va uzrli sabablarga koʻra ishda boʻlmagan davrlar haqidagi ma’lumotlarni oʻz ichiga olmaydi.
Shu munosabat bilan tasdiqlangan shaklda koʻrsatilgan ma’lumotlar mavjud. Hammasi boʻlib unda 11 ta grafa mavjud, ularda quyidagi ma’lumotlar aks ettiriladi:
Bu - muhim! Soliq toʻlovchilar tomonidan yangi shakl 2019 yilning 1 yanvariga qadar iхtiyoriy ravishda taqdim etiladi. 4-ilovaga binoan shakl (05-varaq)  oʻz kuchini yoʻqotmaydi, binobarin, uning soliq hisoboti tarkibida taqdim etilishi avvalgidek majburiy sanaladi.
Qaror Qonun hujjatlari ma’lumotlari milliy bazasida rasman e’lon qilingan va 1.01.2018 yilda kuchga kiradi.       
Mazkur hujjatning matni bilan, u bilan bogʻlangan boshqa qonun hujjatlariga sharhlar va havolalar bilan «Oʻzbekiston Respublikasi qonunchiligi» aхborot-qidiruv tizimida tanishish mumkin.  
Oleg Zamanov, 
 ekspertimiz. 
[1] Oʻzbekiston Respublikasi fuqarosi biometrik pasportining 2-sahifasi pastki qismida harf-son ketma-ketligida saqlanadi va 14 ta raqamdan iborat (29- dan 42 gacha boʻlgan ramzlardan iborat).